CELEX: 62009TN0301
Language: el
Date: 2009-07-28 00:00:00
Title: Υπόθεση T-301/09: Προσφυγή της 28ης Ιουλίου 2009 — IG Communications κατά ΓΕΕΑ — Citicorp and Citibank (CITIGATE)

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/10
            
         Προσφυγή της 28ης Ιουλίου 2009 — IG Communications κατά ΓΕΕΑ — Citicorp and Citibank (CITIGATE)
   (Υπόθεση T-301/09)
   2009/C 244/15
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: IG Communications Ltd (Λονδίνο, Ηνωμένο Βασίλειο) (εκπρόσωποι: R. Beard, Solicitor, και M. Edenborough, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Citicorp and Citibank, N.A. (Νέα Υόρκη, Ηνωμένες Πολιτείες)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει, εν όλω ή εν μέρει, την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 30ής Απριλίου 2009 στην υπόθεση R 821/2005-1 και
            
         
               —
            
            
               να καταδικάσει το καθού στα δικαστικά έξοδα της προσφυγής ενώπιον του Πρωτοδικείου.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «CITIGATE», για προϊόντα και υπηρεσίες των κλάσεων 9, 16, 35 και 42
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο γερμανικό λεκτικό σήμα «CITI» για υπηρεσίες της κλάσεων 36· καταχωρισμένο κοινοτικό εικονιστικό σήμα «citi» για προϊόντα και υπηρεσίες των κλάσεων 9, 16 και 36· καταχωρισμένο κοινοτικό λεκτικό σήμα «CITICORP» για προϊόντα και υπηρεσίες των κλάσεων 9, 16 και 36· καταχωρισμένο κοινοτικό λεκτικό σήμα «CITIGROUP» για προϊόντα και υπηρεσίες των κλάσεων 9, 16 και 36· καταχωρισμένο κοινοτικό λεκτικό σήμα «CITIBOND» για προϊόντα και υπηρεσίες των κλάσεων 16, 36 και 38· καταχωρισμένο κοινοτικό λεκτικό σήμα «CITIEQUITY» για προϊόντα και υπηρεσίες των κλάσεων 16, 36 και 42· καταχωρισμένο κοινοτικό λεκτικό σήμα «CITIGARANT» για προϊόντα και υπηρεσίες των κλάσεων 16, 35, 36 και 42· καταχωρισμένο κοινοτικό λεκτικό σήμα «CITIBANK» για προϊόντα και υπηρεσίες των κλάσεων 9, 16 και 36· καταχωρισμένο κοινοτικό λεκτικό σήμα «CITICARD» για προϊόντα και υπηρεσίες των κλάσεων 9, 16 και 36· καταχωρισμένο κοινοτικό λεκτικό σήμα «CITIGOLD» για προϊόντα και υπηρεσίες των κλάσεων 9, 16 και 36· καταχωρισμένο γερμανικό λεκτικό σήμα «CITIBANK» για υπηρεσίες της κλάσεως 36· καταχωρισμένο βρετανικό λεκτικό σήμα «CITIBANK» για υπηρεσίες της κλάσεως 36· καταχωρισμένο κοινοτικό λεκτικό σήμα «THE CITI NEVER SLEEPS» για προϊόντα και υπηρεσίες των κλάσεων 9, 16 και 36.
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Ακύρωση της προβληθείσας αποφάσεως και απόρριψη της αιτήσεως καταχωρίσεως κοινοτικού σήματος
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009 του Συμβουλίου, διότι το τμήμα προσφυγών κακώς δέχθηκε την ύπαρξη οικογένειας προγενέστερων σημάτων και, συνεπώς, την ύπαρξη κινδύνου συγχύσεως με τα επίμαχα σήματα· παράβαση του άρθρου 8, παράγραφος 5, του κανονισμού (ΕΚ) 207/2009 του Συμβουλίου, διότι το τμήμα προσφυγών κακώς δέχθηκε την ύπαρξη οικογένειας προγενέστερων σημάτων και, συνεπώς, ότι υφίσταται σύγκρουση μεταξύ των επίμαχων σημάτων.